Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 89. § Az adózás rendjérõl szóló 2003. évi XCII. törvény
Paragraph Index: 704

95. § Az Art. 24. §-a a következõ új (15) bekezdéssel egészül ki: „(15) Az állami adóhatóság hivatalból technikai azonosító számot állapít meg a nem magánszemély adózó részére, ha az adózó adószámmal nem rendelkezik, de az adóhatóság törvényben meghatározott feladatai ellátásához, illetve végrehajtásához adóhatósági nyilvántartása szükséges. A technikai azonosító szám kizárólag az adózó adóhatósági azonosítására és nyilvántartására szolgál. Az állami adóhatóság a technikai azonosító számot az adózóval nem közli, a technikai azonosító szám megállapításáról, törlésérõl az adózót nem tájékoztatja. Ha az állami adóhatóság az adótartozás végrehajtásához való jog elévülési idején belül adószámot állapít meg az adózó részére, a technikai azonosító számot az adószám megállapításával egyidejûleg, az adóköteles tevékenység megkezdésének napjával törli. Ha adószám megállapítására az elõzõ rendelkezés szerint nem kerül sor, az állami adóhatóság az elévülést követõen a technikai azonosító számot az adózó egyéb adataival együtt haladéktalanul törli a nyilvántartásából.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes